**Informatīvais paziņojums par Aptauju**

|  |  |
| --- | --- |
| Būvdarbi |  |
| Piegāde |  |
| Pakalpojumi | X |

|  |  |
| --- | --- |
| 1. Pasūtītājs -  | SIA “Publisko aktīvu pārvaldītājs Possessor” |
| **Tālrunis -** | **-** | 67021358 | **Fakss -** | 67830363 | **E - pasts-** | info@possessor.gov.lv |

|  |  |
| --- | --- |
| 2. Paredzamā iepirkuma priekšmets -  | **SIA “Publisko aktīvu pārvaldītājs Possessor” nekustamo īpašumu K.Valdemāra ielā 31, Rīgā, K.Valdemāra ielā 31A, Rīgā un K.Valdemāra ielā 31B, Rīgā un kustamās mantas apdrošināšana pret uguns un dabas stihiju postījumiem, un citiem zaudējumiem** |
| **(nosaukums)** |

3. Identifikācijas numurs **– POSSESSOR/2021/14**

|  |  |
| --- | --- |
|  4. Paredzamā līgumcena EUR (bez PVN) - | **līdz 1000.00**  |
|  |

|  |  |
| --- | --- |
|  5. Kontaktpersona informācijas saņemšanai par iepirkumu | **Eva Jonāse 67021336**Eva.Jonase@possessor.gov.lv |
| **(vārds, uzvārds, tālruņa numurs un e-pasta adrese)** |

**6. Piedāvājumu iesniegšanas termiņš:** **līdz 2021.gada 1.marta** **plkst.15.00**

**SIA “Publisko aktīvu pārvaldītājs Possessor”**, K.Valdemāra ielā 31, Rīgā, LV-1887.

|  |  |
| --- | --- |
|   7. Publicēšanas datums  | **19.02.2021.** |
| (diena/mēnesis/gads) |

Pielikumā: Iepirkuma materiāli

Apstiprināts:

iepirkuma komisijas sēdē

2021.gada 19.februārī

ar protokolu Nr.10

**POSSESSOR/2021/14**

### **INSTRUKCIJA PRETENDENTIEM**

**“SIA “Publisko aktīvu pārvaldītājs Possessor” nekustamo īpašumu K.Valdemāra ielā 31, Rīgā, K.Valdemāra ielā 31A, Rīgā un K.Valdemāra ielā 31B, Rīgā un kustamās mantas apdrošināšana pret uguns un dabas stihiju postījumiem, un citiem zaudējumiem”**

Iepirkuma identifikācijas Nr.: **POSSESSOR/2021/14**

1. **Iepirkuma priekšmets:** SIA “Publisko aktīvu pārvaldītājs Possessor” nekustamo īpašumu K.Valdemāra ielā 31, Rīgā, K.Valdemāra ielā 31A, Rīgā un K.Valdemāra ielā 31B, Rīgā un kustamās mantas apdrošināšana pret uguns un dabas stihiju postījumiem, un citiem zaudējumiem.

# **2. Iepirkuma veids:** Aptauja.

**3. Līguma izpildes termiņš:** no iepirkuma līguma noslēgšanas dienas līdz apdrošināšanas polises saistību izpildei. Apdrošināšanas periods: **10.03.2021.-09.03.2022.**

# **4. Piedāvājumu iesniegšanas vieta, laiks un kārtība**

# 4.1. Piedāvājumus var iesniegt:

# 4.1.1. personīgi darba dienās no plkst.8.30 līdz 17.00 (piektdienās no 8.30 līdz 16.00), nosūtīt ar kurjerpastu vai pa pastu slēgtā aploksnē ar norādi „Piedāvājums iepirkumam “SIA “Publisko aktīvu pārvaldītājs Possessor” nekustamo īpašumu K.Valdemāra ielā 31, Rīgā, K.Valdemāra ielā 31A, Rīgā un K.Valdemāra ielā 31B, Rīgā un kustamās mantas apdrošināšana pret uguns un dabas stihiju postījumiem, un citiem zaudējumiem” (POSSESSOR/2021/14)” uz 4.2.punktā minēto Pasūtītāja adresi.

4.1.2. parakstot ar drošu elektronisko parakstu un laika zīmogu, nosūtot uz e-pastu: piedavajumi@possessor.gov.lv, un ievērojot sekojošu piedāvājumu iesniegšanas kārtību:

4.1.2.1.piedāvājumam jābūt aizsargātam ar paroli un atsūtītam līdz piedāvājuma iesniegšanas termiņa beigām – 2021.gada 1.marta plkst.15.00;

4.1.2.2. parole jānosūta atsevišķi uz e-pastu: piedavajumi@possessor.gov.lv 2021.gada 1.martā laikā no plkst.14.55 līdz plkst.15.00.

# 4.2. Piedāvājuma iesniegšanas vieta (Pasūtītāja adrese) - SIA “Publisko aktīvu pārvaldītājs Possessor” (turpmāk – Pasūtītājs), K.Valdemāra iela 31, Rīga, LV 1887.

# 4.3. Kontaktpersona: Administratīvā departamenta iepirkumu speciāliste Eva Jonāse, e-pasts: Eva.Jonase@possessor.gov.lv, tālr.67021336.

# 4.4. Piedāvājumu iesniegšanas termiņš: **līdz** **2021.gada 1.marta plkst.15.00**.

# 4.5. Piedāvājumu, kas tiks iesniegts pēc 4.4.punktā minētā termiņa, neatvērs un tas tiks nosūtīts pa pastu atpakaļ iesniedzējam.

4.6. Pēc piedāvājumu iesniegšanas termiņa beigām Pretendents nevar savu piedāvājumu grozīt.

4.7. Piedāvājuma variantus iesniegt nedrīkst.

4.8. Piedāvājumam jābūt spēkā līdz iepirkuma līguma noslēgšanai.

**5. Piedāvājuma noformēšana**

5.1. Piedāvājumam pilnībā jāatbilst tehniskajā specifikācijā (1.pielikums) izvirzītajām prasībām. Piedāvājums jāsagatavo saskaņā ar pievienoto Pieteikuma un finanšu piedāvājuma formu (2.pielikums) un Tehniskās specifikācijas un Tehniskā piedāvājuma formu (1.pielikums).

5.2. Piedāvājumu, kā arī aizpildītos pielikumus paraksta Pretendenta pārstāvis. Ja piedāvājumu paraksta persona, kurai nav likumiskās pārstāvības tiesības, piedāvājumam tiek pievienota pilnvara pārstāvēt Pretendentu.

5.3. Piedāvājums, ja to iesniedz papīra formā, jāiesniedz aizlīmētā aploksnē, uz kuras jānorāda:

 5.3.1. Pasūtītāja nosaukums un adrese;

5.3.2. Pretendenta nosaukums un juridiskā adrese;

5.3.3. atzīme Piedāvājums aptaujai “SIA “Publisko aktīvu pārvaldītājs Possessor” nekustamo īpašumu K.Valdemāra ielā 31, Rīgā, K.Valdemāra ielā 31A, Rīgā un K.Valdemāra ielā 31B, Rīgā un kustamās mantas apdrošināšana pret uguns un dabas stihiju postījumiem, un citiem zaudējumiem” (POSSESSOR/2021/14)*”.*

5.4. Piedāvājums sastāv no piedāvājuma un tam pievienotiem 7.punktā noteiktajiem dokumentiem.

5.5. Piedāvājums jāiesniedz rakstveidā, latviešu valodā ar satura rādītāju, lapām jābūt cauršūtām ar diegu un sanumurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, ko ar savu parakstu apliecina Pretendents/Pretendenta pārstāvis.

5.6. Piedāvājumā iekļautajiem dokumentiem ir jābūt skaidri salasāmiem, bez iestarpinājumiem, dzēsumiem vai labojumiem.

5.7. Ja Pretendents iesniedz dokumentu kopijas, tās jāapliecina spēkā esošajos normatīvajos aktos noteiktajā kārtībā.

5.8. Iesniegtie piedāvājumi ir Pasūtītāja īpašums, un tie netiek atdoti atpakaļ Pretendentiem, izņemot gadījumus, kad Pretendents atsauc savu piedāvājumu, iesniedz grozījumus, vai piedāvājums tiek saņemts pēc Instrukcijas 4.4.punktā minētā termiņa beigām.

5.9. Visiem dokumentiem jābūt noformētiem tā, lai tiem būtu juridisks spēks saskaņā ar Dokumentu juridiskā spēka likumu un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.

**6. Prasības Pretendentiem**

Iepirkuma procedūrā var piedalīties Pretendents:

6.1. kas ir reģistrēts normatīvajos aktos noteiktajā kārtībā;

6.2. kuram ir tiesības veikt apdrošināšanas darbību un ir izsniegtas licences (spēkā esošas) īpašuma apdrošināšanai pret uguns un dabas stihiju postījumiem, un citiem zaudējumiem.

**7. Iesniedzamie dokumenti**

Pretendentam jāiesniedz šādi atlases dokumenti:

7.1. Pretendenta pieteikums dalībai iepirkumā un finanšu piedāvājums (Pieteikuma un finanšu piedāvājuma forma – 2.pielikums). Piedāvājumā norāda Pretendenta nosaukumu un rekvizītus, kā arī apliecina, ka Pretendents:

• piesakās piedalīties Aptaujā „SIA “Publisko aktīvu pārvaldītājs Possessor” nekustamo īpašumu K.Valdemāra ielā 31, Rīgā, K.Valdemāra ielā 31A, Rīgā un K.Valdemāra ielā 31B, Rīgā un kustamās mantas apdrošināšana pret uguns un dabas stihiju postījumiem, un citiem zaudējumiem”;

• apņemas ievērot visas Pasūtītāja prasības;

• atzīst sava pieteikuma un piedāvājuma spēkā esamību līdz iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz līguma noslēgšanai;

• apņemas, ja tiek atzīts par uzvarētāju, slēgt iepirkuma līgumu;

• sniedzis patiesas ziņas.

7.2. Pretendentam izsniegto licenču īpašuma apdrošināšanai pret uguns un dabas stihiju postījumiem, un citiem zaudējumiem apliecinātas kopijas.

7.3. Apdrošināšanas polises paraugs, apdrošināšanas noteikumi un apdrošināšanas atlīdzības pieteikuma paraugs.

7.4. Pretendenta tehniskais piedāvājums (Tehniskās specifikācijas un tehniskā piedāvājuma forma - 1.pielikums). Piedāvājums jāsagatavo un jāiesniedz saskaņā ar Tehnisko specifikāciju.

**8. Piedāvājuma līgumcena un samaksa**

8.1. Finanšu piedāvājumam jābūt izteiktam *euro*, norādot līgumcenu bez pievienotā vērtības nodokļa. Līgumcena jānorāda līdz precizitātei ar divām zīmēm aiz komata.

8.2. Piedāvājuma līgumcenā jāiekļauj visas izmaksas, kas Pretendentam rodas, sniedzot pakalpojumu, un visi valsts un pašvaldību noteiktie nodokļi un nodevas, izņemot pievienotās vērtības nodoklis. Papildus izmaksas līguma darbības laikā netiks pieļautas.

8.3. Samaksa par pakalpojumu tiks veikta – 15 (piecpadsmit) darbdienu laikā pēc pakalpojuma sniegšanas un rēķina saņemšanas.

**9. Informācijas sniegšana**

Visi jautājumi par iepirkumu līdz piedāvājumu iesniegšanas termiņa beigām adresējami Iepirkuma komisijai uz e-pastu: info@possessor.gov.lv.

**10. Piedāvājumu vērtēšana un izvēles kritērijs**

10.1. Piedāvājuma vērtēšana:

10.1.1. vērtēšana notiek secīgi šādos posmos:

10.1.1.1. piedāvājumu noformējuma pārbaude;

10.1.1.2. Pretendentu un piedāvājumu atbilstības atlases prasībām pārbaude;

10.1.1.3. finanšu piedāvājumu pārbaude;

10.1.1.4. piedāvājuma ar viszemāko kopējo cenu izvēle.

10.1.2. Pretendenti, kuri ir izturējuši iepriekšējā posma vērtēšanu, piedalās nākamā posma vērtēšanā.

10.1.3. Komisija izslēdz Pretendentu no tālākās dalības iepirkuma procedūrā jebkurā no četriem vērtēšanas posmiem gadījumos, ja:

10.1.3.1. Pretendents neatbilst šajā Instrukcijā norādītajiem atlases kritērijiem (Instrukcijas 5.punkts);

10.1.3.2. norādījis nepatiesas ziņas;

10.1.3.3. nav sniedzis ziņas par atbilstību minētajiem kritērijiem (nav iesniedzis visus 6.punktā norādītos dokumentus vai prasīto informāciju);

10.1.3.4. nav norādījis visas izmaksas;

10.1.3.5. piedāvājums neatbilst normatīvajos aktos un Instrukcijā norādītajām prasībām;

10.1.3.6. Pretendenta piedāvājums ir ar nepamatoti zemu cenu.

10.2. Piedāvājuma izvēles kritērijs:

10.2.1. Iepirkumu komisija izvēlas piedāvājumu ar viszemāko kopējo cenu no Instrukcijas un Tehniskās specifikācijas prasībām atbilstošajiem piedāvājumiem;

10.2.2. gadījumā, ja vairāki Pretendenti būs iesnieguši piedāvājumus ar vienādu cenu, kura atzīstama par zemāko, Iepirkuma komisija līguma slēgšanas tiesības piešķirs tam Pretendentam, kurš piedāvājumu būs iesniedzis pirmais.

 10.3. Ja izraudzītais Pretendents atsakās slēgt iepirkuma līgumu, Iepirkuma komisija ir tiesīga izvēlēties nākamo piedāvājumu ar viszemāko cenu. Ja arī nākamais izraudzītais Pretendents atsakās slēgt iepirkuma līgumu, Iepirkuma komisija pieņem lēmumu izbeigt iepirkuma procedūru, neizvēloties nevienu piedāvājumu.

**11. Lēmums par iepirkuma procedūras izbeigšanu vai pārtraukšanu**

11.1. Iepirkuma komisija var pieņemt lēmumu par iepirkuma procedūras izbeigšanu bez rezultātiem, ja tam ir objektīvs pamatojums.

11.2. Pasūtītājs var pieņemt lēmumu par iepirkuma procedūras pārtraukšanu, ja tam ir objektīvs pamatojums.

**12. Iepirkumu komisijas un Pretendentu tiesības**

12.1. Iepirkuma komisijai ir tiesības:

 12.1.1. pieprasīt, lai Pretendents izskaidro piedāvājumā ietverto informāciju un dokumentus;

 12.1.2. pārbaudīt Pretendenta sniegto ziņu patiesumu, kā arī pieprasīt informāciju no kompetentām valsts iestādēm;

12.1.3. noraidīt visus piedāvājumus, kas neatbilst iepirkuma prasībām;

 12.1.4. labot aritmētiskās kļūdas Pretendenta finanšu piedāvājumā, informējot par to Pretendentu.

12.2. Pretendentam ir tiesības:

12.2.1. pieprasīt iepirkuma komisijai papildu informāciju par iepirkumu, iesniedzot rakstisku pieprasījumu;

12.2.2. pirms piedāvājuma iesniegšanas termiņa beigām grozīt vai atsaukt iesniegto piedāvājumu.

**13. Iepirkuma līguma slēgšana un līgumiskie nosacījumi**

Pasūtītājs slēgs iepirkuma līgumu (3.pielikums) ar izraudzīto Pretendentu, pamatojoties uz Pretendenta piedāvājumu, un saskaņā ar iepirkuma tehniskās specifikācijas noteikumiem.

Instrukcijai ir šādi pielikumi:

Nr.1. – Tehniskā specifikācija un tehniskais piedāvājums (uz 4 lpp.);

Nr.2. – Pieteikuma un finanšu piedāvājuma forma (uz 2 lpp.);

Nr.3. – Līgums projekts (uz 3 lpp.).

**1.pielikums**

**Nr.POSSESSOR/2021/14**

**TEHNISKĀ SPECIFIKĀCIJA un TEHNISKĀ PIEDĀVĀJUMA FORMA**

**„SIA “Publisko aktīvu pārvaldītājs Possessor” nekustamo īpašumu K.Valdemāra ielā 31, Rīgā, K.Valdemāra ielā 31A, Rīgā un K.Valdemāra ielā 31B, Rīgā un kustamās mantas apdrošināšana pret uguns un dabas stihiju postījumiem, un citiem zaudējumiem”**

**Iepirkuma identifikācijas Nr.POSSESSOR/2021/14**

**I daļa**

Nekustamo īpašumu K.Valdemāra ielā 31, Rīgā, K.Valdemāra ielā 31A, Rīgā un K.Valdemāra ielā 31B, Rīgā apdrošināšana pret uguns un dabas stihiju postījumiem un citiem zaudējumiem (turpmāk – Objekti).

|  |  |  |
| --- | --- | --- |
| **N.p.k.** | **Tehniskās prasības** | **Pretendenta piedāvājums** |
| 1. | **Apdrošinājuma ņēmējs**: SIA „Publisko aktīvu pārvaldītājs Possessor” |  |
| 2. | **Apdrošinātais**: SIA „Publisko aktīvu pārvaldītājs Possessor” |  |
| 3. | **Apdrošināšanas objekti:** |  |
|  | 3.1. administratīvā ēka K.Valdemāra ielā 31, Rīgā (kadastra apzīmējums 0100 019 0074 001);3.2. administratīvā ēka K.Valdemāra ielā 31A, Rīgā (kadastra apzīmējums 0100 019 0074 002);3.3. administratīvā ēka K.Valdemāra ielā 31B, Rīgā (kadastra apzīmējums 0100 019 0074 005).Šī iepirkuma ietvaros jēdziens „ēka” iekļauj sevī visus konstruktīvos elementus un to sastāvdaļas, ieskaitot iekšējo un ārējo apdari, stiklojumu, durvis, vārtus, kāpnes, liftus, apkures, ūdens un kanalizācijas, ventilācijas, sakaru sistēmas, kā arī citas inženiertehniskās komunikācijas, ieskaitot kabeļus, kā arī pie ēkas fiksētas ūdens, notekas, apkures, tvaika caurules un elektriskie kabeļi līdz to savienojuma vietai ar publiskajiem tīkliem, kā arī teritorijas labiekārtojumu – nožogojums, vārti, utt. |  |
| 4. | **Apdrošināšanas objektu raksturojums:** |  |
|  | 4.1. uzstādītas drošības sistēmas - ugunsaizsardzības sistēma un tehniskā apsardze;4.2. nodrošināta fiziskā apsardze 24 stundas diennaktī;4.3. 2019.gadā ir veikta nekustamo īpašumu renovācija, kas ietvēra ēkas K.Valdemāra ielā 31, Rīgā pagalma fasādes siltināšanas darbus un logu nomaiņu, pilnu apkures sistēmas rekonstrukciju, un ēku K.Valdemāra ielā 31A, Rīgā un K.Valdemāra ielā 31B, Rīgā pieslēgšanu centrālajai apkurei un pilnīgu renovāciju ar pilnu iekšējo apdari. |  |
| 5. | **Apdrošināšanas periods: 10.03.2021. - 09.03.2022.** |  |
| 6. | **Apdrošinātie riski:** |  |
|  | 6.1. Uguns - uguns, zibens, eksplozija, lidaparātu un to daļu vai kravas uzkrišana;6.2. Dabas stihiskie postījumi - vētra, krusa, plūdi , zemestrīce, sniega svars;6.3. Šķidruma vai tvaika noplūde - ūdens, šķidruma vai tvaika noplūde no ūdens, apkures, kanalizācijas sistēmas tās avārijas dēļ;6.4. Trešo personu ļaunprātīga rīcība - zādzība, laupīšana, vandālisms, īpašuma ļaunprātīga bojāšana;6.5. Sauszemes transportlīdzekļa trieciens, uzbraukšana. |  |
| 7. | **Pašrisks:** |  |
|  | līdz EUR 150 katram apdrošināšanas gadījumam. Ja viena apdrošināšanas gadījuma rezultātā tiek bojāti vairāki apdrošinātie objekti, tad tiek piemērots viens polisē norādītais pašrisks. |  |
| 8. | **Minimālā apdrošinājuma summa**: |  |
|  | **EUR 2 900 000.00**, tajā skaitā:1) administratīvā ēka K.Valdemāra ielā 31, Rīgā (kadastra apzīmējums 0100 019 0074 001) – **EUR 2 550 000.00;**2) administratīvā ēka K.Valdemāra ielā 31A, Rīgā (kadastra apzīmējums 0100 019 0074 002) – **EUR 150 000.00;** 3) administratīvā ēka K.Valdemāra ielā 31B, Rīgā (kadastra apzīmējums 0100 019 0074 005) – **EUR 200 000.00**.Kadastra izziņas par apdrošināšanas objektiem pielikumā. |  |
| 9. | **Nekustamā īpašuma pārapdrošināšana**: nav nepieciešama. |  |
| 10. | **Apdrošināšanas gadījuma pieteikšana:** |  |
|  | 10.1. jānodrošina Pasūtītājam iespēja attālināti pieteikt apdrošināšanas gadījumu (aizpildot pieteikumu tiešsaistē internetā vai nosūtot pieteikumu pa e-pastu);10.2. jāparedz tiesības Pasūtītājam par iestājušos apdrošināšanas gadījumu informēt Pretendentu vismaz 3 (trīs) darbdienu laikā no brīža, kad Pasūtītājs ir uzzinājis par apdrošināšanas gadījuma iestāšanos. |  |

**II daļa**

**SIA “Publisko aktīvu pārvaldītājs Possessor” kustamās mantas apdrošināšana ēkā K.Valdemāra ielā 31, Rīgā**:

|  |  |  |
| --- | --- | --- |
| **N.p.k.** | **Tehniskās prasības** | **Pretendenta piedāvājums** |
| 1. | **Apdrošinājuma ņēmējs**: SIA „Publisko aktīvu pārvaldītājs Possessor” |  |
| 2. | **Apdrošinātais**: SIA „Publisko aktīvu pārvaldītājs Possessor” |  |
| 3. | **Apdrošināšanas veids:** SIA „Publisko aktīvu pārvaldītājs Possessor” kustamās mantas apdrošināšana  |  |
| 4. | **Apdrošināšanas periods: 10.03.2021. - 09.03.2022.** |  |
| 5. | **Apdrošināšanas objekts:**K.Valdemāra iela 31, Rīga (platība 2442.60 m2)Inventārs, biroja aprīkojums, mēbeles, elektroiekārtas, serveri saskaņā ar sarakstu\*.**Apdrošināšana atlikušā vērtībā.** |  |
| 6. | **Apdrošinātie riski:** 6.1. Uguns - uguns, zibens, eksplozija, lidaparātu un to daļu vai kravas uzkrišana;6.2. Dabas stihiskie postījumi - vētra, krusa, plūdi , zemestrīce, sniega svars;6.3. Šķidruma vai tvaika noplūde - ūdens, šķidruma vai tvaika noplūde no ūdens, apkures, kanalizācijas sistēmas tās avārijas dēļ;6.4. Trešo personu ļaunprātīga rīcība - zādzība, laupīšana, vandālisms, īpašuma ļaunprātīga bojāšana;6.5. Sadursme. |  |
| 7. | **Pašrisks:** 0 EUR (nulle *euro*) katram apdrošināšanas gadījumam. Ja viena apdrošināšanas gadījuma rezultātā tiek bojāti vairāki apdrošinātie objekti, tad tiek piemērots viens polisē norādītais pašrisks. |  |
| 8. | **Minimālā apdrošinājuma summa: EUR 55 868.00**  |  |
| 9. | **Informācija par zaudējumiem**: Nav bijuši zaudējumi pēdējo 3 (trīs) gadu laikā. |  |
| 10. | **Īpašie noteikumi:**Apdrošināšanas objekts papildus ir apdrošināts tieša fiziska bojājuma vai bojāejas gadījumam, kuru cēlonis ir īssavienojums, pārspriegums, zemspriegums vai cita elektriskas izcelsmes parādība, nosakot atlīdzības limitu 10 000.00 EUR. |  |
| 11. | **Apdrošināšanas gadījuma pieteikšana:** 10.1. jānodrošina Pasūtītājam iespēja attālināti pieteikt apdrošināšanas gadījumu (aizpildot pieteikumu tiešsaistē internetā vai nosūtot pieteikumu pa e-pastu);10.2. jāparedz tiesības Pasūtītājam par iestājušos apdrošināšanas gadījumu informēt Pretendentu vismaz 3 (trīs) darbdienu laikā no brīža, kad Pasūtītājs ir uzzinājis par apdrošināšanas gadījuma iestāšanos. |  |

\* Sarakstu iespējams saņemt, nosūtot pieprasījumu uz e-pastu: Eva.Jonase@possessor.gov.lv.

Pielikumā:

1. Apdrošināšanas polises paraugs;
2. Apdrošināšanas noteikumi;
3. Apdrošināšanas atlīdzības pieteikuma paraugs.

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**2.pielikums**

**Nr.POSSESSOR/2021/14**

**PIETEIKUMS UN FINANŠU PIEDĀVĀJUMS**

**„SIA “Publisko aktīvu pārvaldītājs Possessor” nekustamo īpašumu K.Valdemāra ielā 31, Rīgā, K.Valdemāra ielā 31A, Rīgā un K.Valdemāra ielā 31B, Rīgā un kustamās mantas apdrošināšana pret uguns un dabas stihiju postījumiem, un citiem zaudējumiem”**

**Iepirkuma identifikācijas Nr.POSSESSOR/2021/14**

**1.IESNIEDZA**

|  |  |
| --- | --- |
| **Pretendenta nosaukums**  | **Rekvizīti** |
|  |  |

**2.KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr.**  |  |
| **e-pasta adrese** |  |

**3.PIEDĀVĀJUMS**

Mēs piedāvājam veikt SIA “Publisko aktīvu pārvaldītājs Possessor” nekustamo īpašumu K.Valdemāra ielā 31, Rīgā, K.Valdemāra ielā 31A, Rīgā un K.Valdemāra ielā 31B, Rīgā un kustamās mantas apdrošināšana pret uguns un dabas stihiju postījumiem, un citiem zaudējumiem saskaņā ar spēkā esošajiem tiesību aktiem un Tehnisko specifikāciju.

3.1. Mūsu piedāvājums ir:

|  |  |  |  |
| --- | --- | --- | --- |
| **Iepirkuma priekšmets** | **Pašrisks** | **Apdrošināšanas summa[[1]](#footnote-1) EUR** | **Apdrošināšanas prēmija EUR** |
| **1.** | Nekustamo īpašumu K.Valdemāra ielā 31, Rīgā, K.Valdemāra ielā 31A, Rīgā un K.Valdemāra ielā 31B, Rīgā apdrošināšana pret uguns un dabas stihiju postījumiem, un citiem zaudējumiem |  |  |  |
| **2.** | Kustamās mantas apdrošināšana pret uguns un dabas stihiju postījumiem, un citiem zaudējumiem  |  |  |  |
| **KOPĀ:** |  |

3.1.1. Apdrošinātie riski \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.1.2 Apdrošināšanas gadījuma pieteikšana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.2. Piedāvājumā ir iekļautas visas izmaksas, kas saistītas ar pakalpojuma sniegšanu.

3.3. Ja mūsu piedāvājums tiks pieņemts, mēs apņemamies nodrošināt Tehniskajā specifikācijā noteiktās prasības un slēgt iepirkuma līgumu.

3.4. Apliecinām, ka:

3.4.1. esam reģistrēti normatīvajos aktos noteiktajā kārtībā;

3.4.2. mums ir tiesības veikt nekustamo īpašumu apdrošināšanu un ir izsniegtas licences (spēkā esošas) īpašuma apdrošināšanai pret uguns un dabas stihiju postījumiem un citiem zaudējumiem;

3.4.3. nav tādu apstākļu, kuri liegtu mums piedalīties iepirkumā un pildīt Tehniskajā specifikācijā norādītās prasības;

3.4.4. nekādā veidā neesam ieinteresēti nevienā citā piedāvājumā, kas iesniegts šajā iepirkuma procedūrā;

3.4.5. visas iesniegtās ziņas ir patiesas.

**4. Informējam, ka iepirkuma līgumu parakstīsim elektroniskā formā/papīra formā *(nevajadzīgo svītrot)*.**

Pretendents vai Pretendenta pārstāvis:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**3.pielikums**

**Nr.POSSESSOR/2021/14**

**IEPIRKUMA LĪGUMS Nr.POSSESSOR/2021/14 (PROJEKTS)**

**par SIA “Publisko aktīvu pārvaldītājs Possessor” nekustamo īpašumu K.Valdemāra ielā 31, Rīgā, K.Valdemāra ielā 31A, Rīgā un K.Valdemāra ielā 31B, Rīgā un kustamās mantas apdrošināšana pret uguns un dabas stihiju postījumiem, un citiem zaudējumiem**

Rīgā, Pušu pievienotais pēdējā laika zīmoga pievienošanas datums

**SIA „Publisko aktīvu pārvaldītājs Possessor”**, reģ.Nr.40003192154, juridiskā adrese: Rīga, K.Valdemāra iela 31, LV – 1887, kuru saskaņā ar 2020.gada 12.novembra valdes lēmumu Nr.134/1140 pārstāv izpilddirektors Vladimirs Loginovs (turpmāk - *Apdrošinājuma ņēmējs*), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, kuru saskaņā ar statūtiem pārstāv\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – *Apdrošinātājs*), no otras puses, abi kopā un katrs atsevišķi turpmāk tekstā „Puses”,

pamatojoties uz *Apdrošinājuma ņēmēja* rīkotās aptaujas „SIA “Publisko aktīvu pārvaldītājs Possessor” nekustamo īpašumu K.Valdemāra ielā 31, Rīgā, K.Valdemāra ielā 31A, Rīgā un K.Valdemāra ielā 31B, Rīgā un kustamās mantas apdrošināšana pret uguns un dabas stihiju postījumiem, un citiem zaudējumiem” (Nr.POSSESSOR/2021/14) rezultātiem, *Apdrošinātāja* tehnisko piedāvājumu (Pielikums Nr.1) un *Apdrošinātāja* finanšu piedāvājumu (Pielikums Nr.2), noslēdz šādu līgumu (turpmāk – Līgums):

1. **Līguma priekšmets**

*Apdrošinājuma ņēmējs* apdrošina un *Apdrošinātājs* apņemas nodrošināt nekustamo īpašumu K.Valdemāra ielā 31, Rīgā, K.Valdemāra ielā 31A, Rīgā un K.Valdemāra ielā 31B, Rīgā (turpmāk kopā – nekustamais īpašums) un Līguma pielikumā “Apdrošināmās kustamās mantas saraksts” (Pielikums Nr.3) norādītās kustamās mantas (turpmāk - kustamā manta) apdrošināšanu pret uguns un dabas stihiju postījumiem un citiem zaudējumiem (turpmāk – Pakalpojums). Līguma pielikumi ir Līguma neatņemamas sastāvdaļas.

1. **Līguma darbības termiņš un nosacījumi**
	1. Pakalpojums tiek nodrošināts uz termiņu no **2021.gada 10.marta līdz 2022.gada 9.martam** saskaņā ar apdrošināšanas polisēm.
	2. Līgums stājas spēkā ar tā parakstīšanas brīdi un ir spēkā līdz saistību pilnīgai izpildei.
2. **Apmaksas apmērs un norēķinu kārtība**
	1. *Apdrošinājuma ņēmējs* par *Apdrošinātāja* sniegto Pakalpojumu maksā:
		1. apdrošināšanas prēmiju par nekustamo īpašumu apdrošināšanu \_\_\_\_\_\_ EUR (summa vārdiem);
		2. apdrošināšanas prēmiju par kustamās mantas apdrošināšanu \_\_\_\_\_\_ EUR (summa vārdiem).

3.2. Apdrošināšanas prēmija neietver 21% pievienotās vērtības nodokli (PVN) saskaņā ar Pievienotās vērtības nodokļa likuma 52.panta pirmās daļas 20.punktu, kas nosaka, ka ar nodokli neapliek apdrošinātāju un apdrošināšanas starpnieku sniegtos pakalpojumus.

3.3. Ja Līguma darbības laikā mainās Latvijas Republikas normatīvie akti un apdrošinātāju sniegtos pakalpojumus apliek ar PVN, tad *Apdrošinājuma ņēmējs* maksā tos papildus, un Līgumā iekļautā summa uzskatāma par tādu, kas norādīta bez pievienotās vērtības nodokļa.

3.4. Līgumcenā ietilpst visas izmaksas, kas saistītas ar Pakalpojuma nodrošināšanu, izņemot Līguma 3.3.punktā atrunātā gadījuma izmaksas.

1. **Pušu pienākumi un tiesības**
	1. *Apdrošinājuma* *ņēmēja* pienākumi un tiesības:
		1. pēc *Apdrošinātāja* pieprasījuma sniegt visu nepieciešamo informāciju un uzrādīt visus nepieciešamos dokumentus;
		2. samaksāt Līguma 3.1.punktā noteiktos maksājumus saskaņā ar Līguma nosacījumiem;
	2. *Apdrošinātāja* pienākumi un tiesības:
		1. veikt *Apdrošinājuma* *ņēmēja* nekustamā īpašuma un kustamās mantas apdrošināšanu saskaņā ar Līguma nosacījumiem;
		2. nodrošināt *Apdrošināšanas* *ņēmējam* iespēju attālināti pieteikt apdrošināšanas gadījumu, aizpildot pieteikumu tiešsaistē internetā vai nosūtot pieteikumu pa e-pastu;
		3. saņemt Līgumā noteiktās naudas summas saskaņā ar Līguma 3.1.punkta nosacījumiem.
	3. Katra Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ.
2. **Pušu atbildība**
	1. Gadījumā, ja Pakalpojums nav veikts atbilstoši Līguma noteikumiem *Apdrošinātāja* vainas dēļ, *Apdrošinātājs* par saviem līdzekļiem pēc *Apdrošinājuma* *ņēmēja* pieprasījuma un *Apdrošinājuma* *ņēmēja* noteiktajā termiņā novērš trūkumus, nepilnības vai neatbilstību Pakalpojuma veikšanā.
	2. Gadījumā, ja Pakalpojums nav veikts atbilstoši Līguma noteikumiem *Apdrošinājuma* *ņēmēja* vainas dēļ, radušos zaudējumus sedz *Apdrošinājuma* *ņēmējs*.
3. **Izmaiņas Līgumā, tā darbības izbeigšana**
	1. Jebkuri Līguma grozījumi vai papildinājumi tiek noformēti rakstveidā un kļūst par šī Līguma neatņemamu sastāvdaļu. Līguma grozījumi stājas spēkā no brīža, kad abas puses to parakstījušas.
	2. Līgums var tikt izbeigts Latvijas Republikas normatīvajos aktos noteiktajā kārtībā, ja visas *Apdrošinājuma* *ņēmēja* uzņemtās saistības attiecībā uz noslēgto apdrošināšanas polisi ir beigušās.
4. **Strīdu risināšanas kārtība**
	1. Jebkurus strīdus un nesaskaņas, kas Pušu starpā var rasties Līguma izpildes sakarā, Puses centīsies atrisināt savstarpējo pārrunu ceļā. Ja vienošanas netiek panākta, tad strīds var tikt nodots izskatīšanai Latvijas Republikas tiesā Latvijas Republikas normatīvajos aktos noteiktajā kārtībā.
	2. Visas pretenzijas, kas Pusēm rodas vienai pret otru ir noformējamas rakstiski. Pretenzijas uzskatāmas par iesniegtām, ja tās nosūtītas otrai Pusei ar ierakstītu vēstuli, kurjerpastu vai nodotas pret parakstu Pušu pārstāvjiem.
5. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas un/vai ārkārtēja rakstura apstākļu rezultātā, kuru darbība sākusies pēc Līguma noslēgšanas, kuru Puses nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbības, blokādes, valsts un pašvaldības institūciju izdoti normatīvie akti vai to rīcība, kas būtiski ierobežo un aizskar Pušu tiesības un ietekmē uzņemtās saistības, kā arī jebkuri citi apstākļi, kas nav pakļauti saprātīgai kontrolei.
	2. Puses, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā ziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un pēc pieprasījuma šādam ziņojumam ir jāpievieno izziņa, kuru izsniegusi kompetenta institūcija, un kura satur ārkārtējo apstākļu darbības apstiprinājumu un to raksturojumu (ja pastāv institūcija, kuras kompetencē ir izsniegt izziņu par konkrētajiem apstākļiem).
6. **Citi noteikumi**
	1. Līgums ir saistošs *Apdrošinājuma* *ņēmējam* un *Apdrošinātājam*, kā arī visām trešajām personām, kas likumīgi pārņem viņu tiesības un pienākumus.
	2. Puses apņemas neizpaust trešajām personām konfidenciālu informāciju, ko abas puses ieguvušas Līguma izpildes laikā viena no otras, izņemot normatīvajos aktos noteiktajā kārtībā un gadījumā.
	3. Līgums ir noslēgts, tiek interpretēts un pildīts saskaņā ar Latvijas Republikas normatīvajiem aktiem.
	4. Visai sarakstei, saskaņojumiem, dokumentācijai un citai informācijai, ar kuru apmainās Puses, un kura ir attiecināma uz Līgumu, ir jābūt latviešu valodā, noformētai rakstiski, un tai ir jābūt iesniegtai otrai Pusei personiski pret parakstu vai nosūtītai ierakstītā vēstulē uz attiecīgās Puses juridisko adresi vai uz e-pastu.

9.5. Līgums parakstīts ar drošu elektronisko parakstu un satur laika zīmogu.

1. **Pušu rekvizīti un paraksti**

|  |  |
| --- | --- |
| **Apdrošinātājs:**  | **Apdrošinājuma ņēmējs:** |
|  | **SIA „Publisko aktīvu pārvaldītājs Possessor”**K.Valdemāra iela 31, Rīga, LV – 1887Reģ.Nr.40003192154Konts: Nr.LV17HABA0551032309150Banka: AS „Swedbank”  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Izpilddirektors V.Loginovs |

Līgums parakstīts ar drošu elektronisko parakstu un satur laika zīmogu.

1. Ja Pretendents piedāvā lielāku apdrošināšanas summu kā norādīts Tehniskajā specifikācijā, papildus jānorāda argumenti konkrētās apdrošināšanas summas pamatojumam. [↑](#footnote-ref-1)